Η συγκέντρωση της ουρίας στο γάλα ως διαχειριστικός δείκτης στις εκτροφές των γαλακτοπαραγωγών αγελάδων : Προσέγγιση του προβλήματος στις ελληνικές εκτροφές
Creators: name: Σιάχος, Νεκτάριος Αχιλλέως
Publisher: name: Aristotle University of Thessaloniki
Year: 2015
Subjects: Ουρία στο γάλα
Γαλακτοπαραγωγές αγελάδες
Ελληνικές εκτροφές
Milk urea nitrogen
Dairy cows
Greek farms

description: Στο πρώτο μέρος της παρούσας εργασίας γίνεται ανασκόπηση της χρήσης της μέτρησης του ουρεϊκού Ν στο γάλα γαλακτοπαραγωγών αγελάδων ως εργαλείο της διατροφικής διαχείρισης των συγχρόνων εκτροφών, μέσα από τις διαθέσιμες βιβλιογραφικές πηγές. Η ποσότητα και η ποιότητα των χορηγούμενων ολικών αζωτούχων ουσιών συμβάλλει στην αύξηση της γαλακτοπαραγωγής αλλά μπορεί να αποτελεί και μια βασική αιτία που οδηγεί στη μείωση της γονιμότητας που παρατηρείται τα τελευταία χρόνια στις εκτροφές αγελάδων φυλής Holstein. Η μέτρηση του ουρεϊκού αζώτου στο γάλα αποτελεί δείκτη της διατροφικής διαχείρισης των εκτροφών, καθώς αποτελεί προϊόν μεταβολισμού του αζώτου που δεν αξιοποιείται για παραγωγικούς σκοπούς. Η συγκέντρωσή του επηρεάζεται κυρίως από διατροφικούς παράγοντες, όπως η ποσότητα των ολικών αζωτούχων ουσιών, η αναλογία διασπάσιμων/μη διασπάσιμων στη μεγάλη κοιλία πρωτεϊνών και η επάρκεια της χορηγούμενης ενέργειας. Επιπλέον, επηρεάζεται από φυσιολογικούς παράγοντες, ατομικά χαρακτηριστικά των αγελάδων, διαχειριστικούς παράγοντες, γενετικούς παράγοντες και τα χαρακτηριστικά της γαλακτοπαραγωγής. Οι υψηλές συγκεντρώσεις του αποτελούν ισχυρή ένδειξη ότι υπάρχουν δυσμενείς επιδράσεις στην αναπαραγωγική απόδοση των ζώων και στο περιβάλλον. Το δεύτερο μέρος περιλαμβάνει την ανάλυση μιας βάσης δεδομένων με 23.266 γαλακτομετρήσεις από 24 εκτροφές αγελάδων φυλής Holstein της Θεσσαλίας. Σκοπός ήταν: α) να μελετηθούν, για πρώτη φορά, οι συγκεντρώσεις του MUN στο γάλα ελληνικών εκτροφών και να συγκριθούν με τις τιμές-στόχο που προτείνονται στη διεθνή βιβλιογραφία, και β) να ερευνηθεί αν, και κατά πόσο, ορισμένοι μη διατροφικοί παράγοντες, όπως ο μήνας, η εποχή της μέτρησης και τα συστατικά του γάλακτος, επηρεάζουν τη συγκέντρωση του MUN. Για τη στατιστική επεξεργασία χρησιμοποιήθηκαν μέθοδοι περιγραφικής στατιστικής, ανάλυσης διακύμανσης και πολλαπλής παλινδρόμησης. Παρατηρήθηκαν σημαντικές διαφορές μεταξύ των εκτροφών (P&lt;0,05). Η μέση τιμή του ουρεϊκού αζώτου στο γάλα στο σύνολο των εκτροφών ήταν 15,54 mg/dL. Το 92,47% των μετρήσεων ήταν υψηλότερο από το ανώτατο όριο των τιμών-στόχο που προτείνεται στη διεθνή βιβλιογραφία (8,5-11,5 mg/dL). Παρατηρήθηκαν σημαντικές διαφορές μεταξύ των μηνών και των εποχών μέτρησης, με τους καλοκαιρινούς μήνες να σημειώνουν μικρότερες τιμές σε σύγκριση με το χειμώνα και την άνοιξη (P&lt;0,05). Αγελάδες με υψηλή γαλακτοπαραγωγή (L), χαμηλή λιποπεριεκτικότητα, χαμηλό λόγο λίπους/πρωτεϊνών, χαμηλή παραγόμενη ποσότητα λίπους (g), υψηλή παραγόμενη ποσότητα πρωτεϊνών (g), υψηλό ποσοστό λακτόζης και υψηλό αριθμό σωματικών κυττάρων είχαν σημαντικά υψηλότερη συγκέντρωση ουρεϊκού αζώτου στο γάλα (P&lt;0,05). Τα διάφορα χαρακτηριστικά της γαλακτοπαραγωγής εξήγησαν το 17,6 % της διακύμανσης των τιμών του ουρεϊκού αζώτου στο γάλα (P&lt;0,05). Συμπερασματικά, η συγκέντρωσή του στις ελληνικές εκτροφές είναι μεγαλύτερη από τα όρια των τιμών-στόχο που προτείνονται διεθνώς, γεγονός που δηλώνει συστηματικά διατροφικά σφάλματα με επιπτώσεις στην απόδοση των αγελάδων. Η συγκέντρωσή του επηρεάζεται από το μήνα μέτρησης και τα χαρακτηριστικά της γαλακτοπαραγωγής, κυρίως όμως από τους διατροφικούς παράγοντες.
description: Τhe first part of this study reviews the use of milk urea nitrogen in dairy cows as a tool of nutritional management on modern farms, through the available literature sources. The quantity and quality of crude protein is responsible for the increase in milk production but can be a basic cause that leads to the reduction in fertility observed in Holstein cows. Measurement of milk urea nitrogen is an indicator of the nutritional management, as it reflects the amount of nitrogen which was not used for productive purposes by the cow. Its concentration is mainly influenced by nutritional factors, such as the amount of crude protein, the ratio of ruminally degradable / ruminally undegradable protein and the adequacy of the supplied energy. It is, also, affected by physiological factors, individual characteristics of cows, management factors, genetic factors and the characteristics of milk production. High concentrations is a strong indication of an adverse effect on reproductive performance of animals and the environment. The second part contains the analysis of a database of 23.266 milk samples from 24 farms with Holstein cows in the region of Thessaly. The aim was to a) study for the first time MUN concentrations on Greek dairy farms and compare them with target values proposed in the literature and b) to investigate whether some non-nutritional factors (month, season, milk production and components) affect MUN concentrations. For the statistical analysis methods of descriptive statistics, analysis of variance and multiple regression were used. Significant differences between farms were observed (P &lt;0,05). The mean milk urea nitrogen concentration of the study was 15,54 mg/dL. 92.47% of the measurements were above the upper limit of the target-values proposed in the literature (8,5-11,5 mg/dL). Significant differences among months and seasons of sampling were observed, with smaller values observed in the summer months than in winter and spring (P &lt;0,05). Cows with high milk production (L), low fat content, low fat/protein ratio, low fat yield (g), high protein yield (g), high lactose content and high number of somatic cells had significantly higher milk urea nitrogen values (P &lt;0,05). The various characteristics of milk explained 17.6% of the variation in the concentration of milk urea nitrogen (P &lt;0,05). In conclusion, the values of milk urea nitrogen on Greek farms are greater than the upper limit of the target values proposed in the literature, which indicates systematic nutritional errors that affect the performance of cows. Its concentration is affected by the month of sampling and the characteristics of milk, but to a lesser extent than it is affected by nutritional factors.